АҞӘА, рашәара 6 – Sputnik, Бадраҟ Аҩӡба. Алада Уаԥстәылатәи акоманда Европа Ачемпионат ConIFA-2019 афинал ахь инеит ахәмарра ашьҭахь имҩаԥгаз апенальтиқәа рсериаҟны 6:5 ҳәа Чамериа акоманда иаиааины.
Ахәмарра ишалагазҵәҟьа, ампыл рнапахьы иааргеит ауаԥсаа. Акырынтә ишәарҭаз амоментқәа ыҟан. Ахәмарра ахьынӡацоз аԥыжәара командак аҟынтәи даҽа командак ахь ииасуан, аха амба аҭаршәра рылымшеит.
Убри инамаданы аамҭа хада анынҵәа, имҩаԥыргеит апенальтиқәа рсериаҟны 6:5. Уаҟа ауаԥсаа ркоманда аиааира ргеит.
Аинформациатә агентра Sputnik Аԥсныи Мраҭашәаратәи Ермантәылеи рыхәмарра ишиашоу аефир ала иднарбоит, уи алагоит асааҭ 17:30 рзы.
ConIFA рашәара 7 2013 шықәса рзы ишьаҭаркуп. Еиднакылоит FIFA иалам 40 команда. 2016 шықәса рзы атурнир Аԥсны имҩаԥган. Аԥснытәи акоманда аиааирала ахәмаррақәа хыркәшахеит.